માંગરોળ શહેરના હાર્દ સમા રસ્તાઓ જેમકે બસ સ્ટેન્ડથી બંદર ઝાપા સુધી, બસ સ્ટેન્ડથી જેલ ઝાપા સેક્રેટરીએટ ટાવર સુધી, શાપુર ઝાપાથી કોઠલીયા લિમડા ચોક, જુના બસ સ્ટેન્ડ ટાવર સુધી, કોળી વાડા રોડ, નવાપરા રોડ, લુહારવાડા રોડ, માત્રીથી જહાંગીર સ્કૂલ સુધીનો પોરબંદર રોડ, સ્વામિનારાયણ મંદિર નાગદા રોડ, લાલપુરા રોડ, મેઈન બજારનો એમ. જી. રોડ, સિરાજ રોડ, પીરમુસા રોડ, ચારા બજાર જુમ્મા મસ્જિદ રોડ, લિમડા ચોકથી જેલ ઝાંપા સુધી, શિફા રોડ, અપ્સરા મંદિરથી પેરેડાઈઝ લાલબાગ રોડ સહિત શહેરના તમામ મુખ્ય રસ્તાઓ પર ઊંડા ખાડાઓ અને બિસ્માર હાલત તેમજ તેમાંથી ઊડતી ધૂળની ડમરીઓથી રાહદારીઓ અને મુખ્ય બજાર વિસ્તારના દુકાનદારો ત્રાહિમામ પોકારી ઉઠયા છે.